IDID

IDID ialah suatu kumpulan muzik lelaki Korea Selatan yang dibentuk melalui rancangan televisyen realiti oleh syarikat rakaman Starship Entertainment, Debut's Plan, menjadi kumpulan muzik pertama syarikat dalam tempoh lima tahun sejak penubuhan Cravity. Pada asalnya, IDID terdiri daripada lapan orang anggota, sebelum Park Jun-hwan meninggalkan kumpulan ini pada Jun 2025. IDID dirancang untuk membuat penampilan sulung pada pada September 2025.

 Nama 
Nama kumpulan 'IDID' berasal daripada "kemahuan untuk melakukannya" dan boleh mengatakan "saya melakukannya" pada akhirnya dan ia diperkenalkan semasa siaran langsung terakhir rancangan Debut's Plan. Nama itu disebut mengikut frasa berbahasa Inggeris "I did".

 Kerjaya 

 2024–2025: Pembentukan melalui Debut's Plan 
IDID dibentuk melalui siri rancangan realiti oleh syarikat Starship Entertainment, Debut's Plan yang disiarkan dari 14 Mac 2025 hingga 4 Mei 2025. Rancangan tersebut disertai oleh 33 orang pelatih syarikat itu yang bersaing untuk muncul dalam kumpulan muzik lelaki terbaharu sejak Cravity. Daripada 33 pelatih itu, hanya tujuh peserta teratas pada asalnya sepatutnya masuk ke dalam barisan akhir. Kesemua anggota yang terpilih diumumkan dalam episod akhir, yang disiarkan secara langsung pada 4 Mei 2025, mendedahkan penambahan anggota kelapan kepada kumpulan IDID itu.

 2025–sekarang: Prapenampilan semula dan kepergian Park Jun-hwan 
IDID membuat kemunculan pertama mereka di atas pentas selepas Debut's Plan sebagai kumpulan dengan lapan anggota di rancangan muzik M Countdown pada 15 Mei 2025. Mereka mempersembahkan lagu "Mahkota Mekar" (tajuk asal: 꽃피울 CROWN), salah satu runut asal daripada Debut's Plan. Kumpulan itu, masih sebagai lapan ahli, muncul di lebih banyak rancangan muzik Korea Selatan sepanjang minggu itu seperti Music Bank, Show! Music Core dan Inkigayo. 

Selepas promosi mereka sebagai kumpulan dengan lapan anggota, Starship Entertainment mengumumkan bahawa Park Jun-hwan telah meninggalkan kumpulan itu kerana tekanan mental yang disebabkan oleh tengkarah mengenai kehidupan peribadinya sebelum ini pada 2 Jun 2025, semuanya menjelang penampilan sulung rasmi mereka.

Pada 5 Julai 2025, didedahkan bahawa IDID akan membuat penampilan sulung global mereka sebagai sebahagian daripada barisan KCON LA 2025 pada 2 Ogos 2025 di Crypto.com Arena di Los Angeles, California.

IDID mengeluarkan single prapelancaran sulung mereka "Step It Up" pada 24 Julai 2025, sebelum kemunculan sulung rasmi mereka pula dijangkakan pada 15 September.

 Anggota 
Kumpulan muzik IDID pada asalnya mempunyai lapan orang anggota, sebelum salah seorang daripada mereka meninggalkan kumpulan sebelum penampilan sulung rasmi.

 Semasa 
 Nama Pengenalan ringkas Jang Yong-hoon  (장용훈張容熏) Tarikh lahir: 
 Warganegara:  Republik Korea
 Pendidikan: Sekolah Tinggi Jisan
 Peranan: Ketua kumpulan Kim Min-jae  (김민재金民財) Tarikh lahir: 
 Warganegara:  Republik Korea
 Pendidikan: Sekolah Tinggi Daeyoung Park Won-bin  (박원빈朴元彬) Tarikh lahir: 
 Warganegara:  Republik Korea
 Pendidikan: Sekolah Tinggi Seni Hiburan Hanlim Chu Yoo-chan  (추유찬秋喩纂) Tarikh lahir: 
 Warganegara:  Republik Korea
 Pendidikan: Sekolah Tinggi Seni Daeyoung Incheon Park Seong-hyeon  (김민재朴省炫) Tarikh lahir: 
 Warganegara:  Republik Korea
 Pendidikan: Sekolah Tinggi Seni Hiburan Hanlim Baek Jun-hyuk  (백준혁白峻赫) Tarikh lahir: 
 Warganegara:  Republik Korea
 Pendidikan: Sekolah Tinggi Seni Hiburan Hanlim Jeong Se-min  (정세민鄭勢潣) Tarikh lahir: 
 Warganegara:  Republik Korea
 Pendidikan: Sekolah Tinggi Seni Hiburan Hanlim

 Bekas 
 Nama Pengenalan ringkas Park Jun-hwan  (박준환朴俊奐) Tarikh lahir: 
 Warganegara:  Republik Korea
 Pendidikan: Sekolah Tinggi Gabungan Maktab Pendidikan Universiti Konkuk

 Rujukan 

Kategori:Kumpulan muzik K-pop
Kategori:Kumpulan lelaki Korea Selatan
Kategori:Kumpulan muzik pop Korea Selatan
Kategori:Artis Starship Entertainment